CELEX: 32015R0181
Language: et
Date: 2015-01-30 00:00:00
Title: Komisjoni rakendusmäärus (EL) 2015/181, 30. jaanuar 2015 , teatavate kaupade klassifitseerimise kohta kombineeritud nomenklatuuris

7.2.2015   
            
            
               ET
            
            
               Euroopa Liidu Teataja
            
            
               L 31/1
            
         KOMISJONI RAKENDUSMÄÄRUS (EL) 2015/181,
   30. jaanuar 2015,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. jaanuar 2015
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektoraadi peadirektor
         
         Heinz ZOUREK
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode on peene valkjaskollaka pulbri kujul, pakitud 25 kg kottidesse, valmistatud hüdrogeenitud taimeõlist erineva taimeõli mono- ja diglütseriidide lisanditega. Erineva taimeõli mono- ja diglütseriidide lisandid moodustavad 10 % toote massist.
                  Toode esitatakse tollile kui emulgaator toiduainetööstuses kasutamiseks.
                  Toote tilketemperatuur on 58 °C ja viskoossus 68 °C juures alla 1 Pa s.
               
               
                  3404 90 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 34 märkusega 5 ning CN-koodide 3404 ja 3404 90 00 sõnastusega.
                  Toodet ei või klassifitseerida rubriiki 1516, kuna tootele on lisatud muid koostisosi (10 % rasvhapete mono- ja diglütseriide).
                  Samuti ei või toodet klassifitseerida rubriiki 1517, kuna tegemist on vahaja tootega, mis ei kuulu rubriiki 1517.
                  Toode on keemilisel teel saadud orgaaniline vahajas toode, mis ei ole vees lahustuv (vt grupi 34 märkus 5) ja mis vastab ka kunstliku vaha kriteeriumidele (vt ka HSi selgitavad märkused, rubriik 3404, eriti punkt A).
                  Seepärast tuleb toode klassifitseerida CN-koodi 3404 90 00 alla kui muud tehisvahad ja vahavalmistised.